Rapid nu traversează deloc cea mai bună perioadă din istorie, echipa din Giulești având unul din cele mai slabe începuturi de play-off de când s-a decis să se implementeze acest sistem, în 2016.
Formația lui Dan Șucu nu a reușit să bifeze decât un punct în 7 meciuri. Sub comanda antrenorului italian, Cristian Bergodi, Rapid avea 4 înfrângeri din 4 meciuri posibile și a coborât de pe locul secund, loc care se afla la începutul play-off-ului, până pe locul 5.
Bineînțeles, principalul vinovat pentru forma celor de la Rapid era Cristiano Bergodi. După înfrângerea cu Sepsi OSK, cu scorul de 1-0, Dan Șucu a decis să-l demită pe tehnicianul italian în speranța ca jocul formației din Giulești se va schimba radical și echipa din București va reuși să prindă locurile care duc în cupele europene.
Doar că, în cele din urmă, s-a dovedit că nu Bergodi era vinovat pentru jocul echipei din Giulești. Noul antrenor, Bogdan Lobonț, pare să nu aibă nici el prea mare succes la Rapid, având un bilanț de 2 înfrângeri și un singur rezultat de egalitate.
Marius Șumudică, fostul antrenor al celor de la Rapid, a vorbit și el despre înlocuirea lui Cristiano Bergodi de la clubul din Giulești: „Nu sunt eu în măsură să zic dacă s-a greșit sau nu cu Bergodi. A fost decizia patronatului, există un domn acolo foarte echilibrat care este domnul Șucu și care ia deciziile benefice pentru echipă. Probabil le ia împreună cu Victor Angelescu și Daniel Niculae”, a declarat Marius Șumudică la FANATIK SUPELRIGA.
Fiind un suporter înfocat al formației din Giulești, Marius Șumudică a declarat la FANATIK SUPERLIGA, emisiune care este live în fiecare zi de luni, marți și vineri de la ora 10:30, pe site-ul FANATIK.RO, că suferă în acest moment, asta din cauza rezultatelor ale Rapidului.
„Nu știu ce au gândit dânșii, cum au văzut la momentul respectiv motivul pentru care s-a luat această măsură. Dacă a fost benefică, n-a fost benefică. Dânșii trebuie să facă o evaluare și să-și dea seama de ce s-a întâmplat.
În momentul de față, din punctul meu de vedere ca suporter, nu văd nicio îmbunătățire, descătușare. Nu văd absolut nimic schimbat și nu știu care sunt cauzele.
Crede-mă că nu știu care sunt cauzele și îți spun cu părere de rău că sufăr din punctul ăsta de vedere, al suporterului Rapidist. Nu-mi place ce se întâmplă la Rapid”, a mai declarat Marius Șumudică la FANATIK SUPERLIGA.